Kristian Hovde

Alf Kristian Hovde (født 6. desember 1903 i Vikersund, død 19. august 1969 samme sted) var en norsk langrenns- og kombinertløper som konkurrerte på 1920- og 30-tallet. Senere var han bakkesjef i Vikersundbakken.

Hovde ble nummer 4 på 30 km i Holmenkollen i 1927 og nummer 2 på 50 km samme sted i 1928. I 1930 tok han 4. plass på 17 km i VM, også det i Holmenkollen. Året etter ble han norgesmester på 30 km på Hamar. Samme år tok han sølvmedalje på 18 km under VM i Oberhof, og dessuten 5. plass på 50 km og 4. plass i kombinert. I OL i Lake Placid i 1932 ble han nummer 13 på 18 km. Han tok 4. plass på 18 km i Holmenkollen i 1934.

Kristian Hovde var medlem i komiteen som planla og fikk bygd Vikersundbakken.Skiflyvning Vikersund AS/Stiftelsen Vikersund Hoppsenter: Utredning om framtidig skiflyging i Norge  (2005) Senere sto han på for å få utbygd bakken som til slutt ble Nordens første og eneste skiflygingsbakke i 1966. Han drev Hovde Skifabrikk, som han overtok etter faren Alfred i 1938.

Kristian Hovde var bror til skihopperen Arne Hovde.

 Referanser 

 Kilder 
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6. s. 108
 Team Løver: Krestjans store femmil
  Kristian Hovde – Profil og resultatoversikt hos FIS (langrenn)
  Kristian Hovde – Profil og resultatoversikt hos FIS (kombinert)

 Eksterne lenker 


Kategori:Norske langrennsløpere
Kategori:Norske kombinertløpere
Kategori:Norske idrettsledere
Kategori:Skihopping
Kategori:Kongepokalvinnere i skiidrett
Kategori:Deltakere for Norge under Vinter-OL 1932
Kategori:Langrennsløpere under Vinter-OL 1932
Kategori:Norgesmestere i langrenn
Kategori:Personer fra Modum kommune